Koordînasyonê KJKyî bi eşkerayîyêke bale ante grevê vêşanîye yê zîndanan ser.
Eşkerayîya KJKyî wina ya:
''No xoverdayîşê vera tecrîdî heman wextî de newe ra serewedaritişê şarê kurdî û cinîyan o. Rayberê ma 22 serrî yo yeno tecrîdkerdene û no tecrîd pêro Tirkîya ra vila bîyo.Tepişteyan rê teslîmîyet, îxanet yenê ferzkerdene.
Xoverdayîşê koy, deşt, şaristan û zîndanan teqez do ser bikewo. Cergê Erdoganî yê faşîstî, îtîfaqê camêrdan, remnayîş, tecawuz do pê xoverdayîşê cinîyan çin bibê.
Xoverdayîşê zîndanan o ke Rayberê ma serkêşîya ci keno, cinî û ciwanan tewrê xoverdayîşî keno û beno pîlêr. No xoverdayîşê seba wayîrvejîyayîşê Rayber Apoyî û wayîrvejîyayîşê dewaya azadîye yê cinîyan o.
Hemleyê 'Wext Wextê Azadîye yo'  û 'Vera qirkerdişê cinîyan wextê pawitişê komelî û cinîyan ê azadan o' dest pê serra 2021î kenê. Ma venga şarê xo û cinîyan danê ke wayîrê xoverdayîşê zîndanan vejîyê û bi xurtî hemleyanê azadîye bibê. Seba azadîya Rayberê xo ganî ma her ca de xo ver bidê.
Ma rayberê şarê xo yê. Ma pê hemleya xo têkoşînê xo de qerardar ê. Xoverdayîşê zîndanan nê prosesê giringî de gamêke eşte. Tepişteyê PAJKî rayberîyê grevê vêşanîye kenê. Cinîyî bi coş, bawerî û qerardarî rayberîya xoverdayîşî kenê.
Ma sey tepişteyanê dewaya PKK û PAJKî çalakîya xo ya vera tecrîdî rê selam kenê. Bi xoverdayîşê zîndan, koy û şaristanan tecrîd do bêro qedînayene û azadîye bêra caardene. Nê esasî ser o ma xoverdayîş pîl bikerê û bi xurtî wayîrê Rayberîya xo vejîyê.''
